CELEX: 62010TN0291
Language: lv
Date: 2010-06-26 00:00:00
Title: Lieta T-291/10: Prasība, kas celta 2010. gada 26. jūnijā — Martin /Komisija

28.8.2010   
            
            
               LV
            
            
               Eiropas Savienības Oficiālais Vēstnesis
            
            
               C 234/51
            
         Prasība, kas celta 2010. gada 26. jūnijā — Martin/Komisija
   (Lieta T-291/10)
   ()
   2010/C 234/90
   Tiesvedības valoda — angļu
   
      Lietas dalībnieki
   
   
      Prasītāja: Anne Martin (Brisele, Beļģija) (pārstāvis — U. O’Dwyer, Solicitor)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Komisijas 2010. gada 20. aprīļa netiešo lēmumu, ar kuru ir noraidīts prasītājas 2010. gada 4. marta atkārtotais lūgums piekļūt dokumentiem;
            
         
               —
            
            
               piespriest Komisijai termiņā, kuru Tiesa uzskata par piemērotu, izpildīt Eiropas Parlamenta un Padomes 2001. gada 30. maija Regulas (EK) Nr. 1049/2001 (1) par publisku piekļuvi Eiropas Parlamenta, Padomes un Komisijas dokumentiem prasības; un
            
         
               —
            
            
               piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   Iesniedzot šo prasību, prasītāja saskaņā ar LESD 263. pantu vēlas panākt Komisijas 2010. gada 20. aprīļa netiešā lēmuma atcelšanu, ar kuru Komisija līdz noteiktajam termiņam — 2010. gada 20. aprīlim — neatbildēja uz prasītājas atkārtoto pieteikumu par piekļuvi dokumentiem, kuru viņa saskaņā ar Regulas Nr. 1049/2001 7. panta 2. punktu iesniedza Komisijas Ģenerālsekretariātam, atkārtoti apliecinot savu sākotnējo 2009. gada 22. decembra lūgumu par piekļuvi dokumentiem.
   Savas prasības pamatojumam prasītāja norāda šādus pamatus:
   Komisijas lēmuma nepieņemšana līdz noteiktajam termiņam — 2010. gada 20. aprīlim —, kurš tai ir noteikts ar Regulu Nr. 1049/2001, ir uzskatāma par netiešu prasītājas 2010. gada 4. marta atkārtotā lūguma par piekļuvi dokumentiem noraidījumu, un ar to, nenorādot pienācīgu atteikuma pamatojumu, ir pārkāpts minētās regulas 8. panta 1. punkts un LESD 296. pants.
   
      (1)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 43. lpp.).